
DECIZIA nr.5/2
din 21.08.2026
„Cu privire la amalgamarea voluntară a unităților administrativ-teritoriale ale orașului Biruința și comunei Alexăndreni”
În temeiul art. 14 alin. (2) lit. k¹) din Legea nr. 436/2006 privind administrația publică locală, în conformitate cu prevederile art. 8 și art. 11 din Legea nr. 225/2023 privind amalgamarea voluntară a unităților administrativ-teritoriale, precum și ale pct. 25, 39, 40 și 43 din Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023, având în vedere decizia nr.3/12 din 15.05.2026 a Consiliului orășenesc Biruința privind inițierea procesului de amalgamare voluntară, ținând cont de respectarea condițiilor și criteriilor prevăzute la art. 5 și art. 6 din Legea nr. 225/2023, în scopul consolidării capacităților administrative și financiare ale unităților administrativ-teritoriale, îmbunătățirii calității serviciilor publice și creării premiselor pentru dezvoltarea durabilă a comunităților, Consiliul orășenesc Biruința,
DECIDE:
1. Se aprobă amalgamarea voluntară a unităților administrativ-teritoriale orașul Biruința și comuna Alexăndreni, în condițiile Legii nr. 225/2023 privind amalgamarea voluntară a unităților administrativ-teritoriale.
2. Se stabilește că centrul administrativ al unității administrativ-teritoriale amalgamate va fi comuna Alexăndreni.
3. Se împuternicește dna Boicu Ludmila, secretara Consiliului orășenesc Biruința, să transmită prezenta decizie Primăriei comunei Alexăndreni, în calitate de centru administrativ al unității administrativ-teritoriale amalgamate, în vederea consolidării dosarului de amalgamare voluntară și transmiterii acestuia autorităților competente, conform prevederilor legale.
4. Controlul asupra executării prezentei decizii se pune în sarcina Primarului orașului Biruința.
5. Prezenta Decizie, se publică pe site-ul www.actelocale.gov.md și întră în vigoare la data includerii acesteia în Registrul de stat al actelor locale și poate fi contestată în termen de 30 de zile la judecătoria Bălți sediul central sau sediul Sîngerei în conformitate cu Codul Administrativ al R. Moldova.

Au votat: pro - 8  ; contra- 0 ; s-au abţinut- 0;

